"ไอเอ็มเอฟ" ชมเศรษฐกิจไทยแกร่ง
รมว.คลังเผยไอเอ็มเอฟมองเศรษฐกิจไทยมั่นคงสุดในกลุ่มประเทศตลาดเกิดใหม่ เนื่องจากมีเงินลงทุนไหลเข้าต่อเนื่อง
21 ก.ย. 2559

รมว.คลังเผยไอเอ็มเอฟมองเศรษฐกิจไทยมั่นคงสุดในกลุ่มประเทศตลาดเกิดใหม่ เนื่องจากมีเงินลงทุนไหลเข้าต่อเนื่อง
นายอภิศักดิ์ ตันติวรวงศ์ รมว.คลัง เปิดเผยว่า ผู้บริหารกองทุนการเงินระหว่างประเทศ (ไอเอ็มเอฟ) บอกว่าตอนนี้ภาวะเศรษฐของไทยดีและมีความมั่นคงที่สุดในโลกในกลุ่มประเทศที่เป็นตลาดเกิดใหม่ โดยที่ผ่านมาประเทศเกิดใหม่ได้รับผลกระทบของเศรษฐกิจโลกทำให้มีเงินทุนไหลออก แต่ในส่วนของประเทศไทยมีเงินทุนไหลเข้า แสดงว่าเศรษฐกิจไทยเป็นที่สนใจของนักลงทุนโลก
อย่างไรก็ตาม ไอเอ็มเอฟ ได้ติงเศรษฐกิจไทยในเรื่องของการลงภาคเอกชนที่ยังไม่ยอมลงทุน  ซึ่งทางคลังได้ชี้แจงว่าการลงทุนภาคเอกชนของไทยยังขยายตัวได้ช้า ซึ่งได้มีการออกมาตรกาเร่งลงทุนหักลดหย่อนภาษีได้ 2 เท่า
นอกจากนี้ จะมีการเร่งการลงทุนของรัฐวิสาหกิจ ที่จะลงทุนในปีหน้าและปีต่อๆ ไป ให้เร่งมาลงทุนในปีหน้าให้มากที่สุด ซึ่งทางรัฐวิสาหกิจเห็นด้วยและพร้อมให้ความร่วมมือ